ธ.อิสลามปล่อยกู้เครื่องแต่งกายมุสลิม500ล.
ธนาคารอิสลามปล่อยเงินกู้เครื่องแต่งกายมุสลิม 500&nbsp; ล้านบาท คิดผลตอบแทน 6% ไม่ผิดนัดชำระหนี้ จ่ายเงินคืนตามสัญญา คืนผลตอบแทน 4.5 %
7 มี.ค. 2554

ธนาคารอิสลามปล่อยเงินกู้เครื่องแต่งกายมุสลิม 500  ล้านบาท คิดผลตอบแทน 6% ไม่ผิดนัดชำระหนี้ จ่ายเงินคืนตามสัญญา คืนผลตอบแทน 4.5 % 
นายธีรศักดิ์ สุวรรณยศ กรรมการผู้จัดการ ธนาคารอิสลามแห่งประเทศไทย หรือไอแบงก์ เปิดเผยว่า  ธนาคารได้เปิดโครงการยกระดับอุตสาหกรรมเครื่องแต่งกายมุสลิม  โดยตั้งเป้าหมายปล่อยสินเชื่อเครื่องแต่งกายมุสลิม วงเงิน 500 ล้านบาท ซึ่งคาดว่าจะทำให้ผุ้ประกอบการรายย่อยและวิสาหกิจชุมชนได้รับผลประโยชน์ไม่น้อยกว่า 2,500 ราย โดย็นาคารคิดอัตราผลตอบแทนลูกค้าที่ 6 %  ต่อปี   โดยลูกค้าที่เข้าร่วมโครงการและผ่อนชำระสินเชื่อเป็นตามสัญญาที่ได้ตกลงไว้กับธนาคารจะคืนกำไร ให้กับลูกค้า 4.5 % ต่อปี ถือว่าเป็นการให้โอกาสคนที่มีรายได้น้อยเข้าถึงแหล่งเงินทุนที่แท้จริง
ทั้งนี้โครงการนี้เป็นส่วนหนึ่งนโยบายเร่งด่วนในการแก้ไขปัญหาและพัฒนาพื้นที่จังหวัดชายแดนภาคใต้ ซึ่งมีเป้าหมายสำคัญในการยกระดับรายได้เฉลี่ยของครัวเรือให้ไม่ต่ำกว่า 120,000 บาทต่อปี จากปัจจุบันที่มีมีรายได้ต่ำกว่าเส้นยากจนหรือมีเดือนละ 1,500 บาทต่อครัวเรือน  โดยธนาคารได้จัดทำแผนยกระดับความเป็นอยู่ประชาชนและชุมชนในพื้นที่พิเศษ 5 จังหวัดชายแดนภาคใต้   เพื่อให้เข้าถึงแหล่งเงินทุนในระบบสถาบันการเงิน  เพื่อประกอบอาชีพ  โดยธนาคารได้จัดสรรเงินสินเชื่อรวมทั้งสิ้น 12,950 ล้านบาท  จำนวน 12 โครงการ ซึ่งจะทำให้ประชาชนผู้ได้รับประโยชน์รวมประมาณ 1.2 ล้านราย  
นอกจากนี้ธนาคารได้มีนโยบายว่าจ้างบุคคลในพื้นที่ที่จบปริญญารีประมาณ 750 คน  เพื่อทำหน้าที่ประสานงานและแนะนำสินเชื่อให้กับประชาชนพื้นที่ชายแดนภาคใต้ รวมทั้งเป็นการช่วยเหลือให้มีงานทำ